Борис Младенов-Young
Ти цели пет години бе край мен…

chitanka.info

Ти цели пет години бе край мен,

чаровен ангел, образ нежен, мил…

И днес съм все така озадачен,

какво съм гледал и къде съм бил!

Как може в шестата година чак,

внезапно да прогледна в кратък миг

и аз, незрящият, по божи знак

тогава да се влюбя в твоя лик?!

Но точно в този миг се осъзнах,

че съм пореден N-ти кандидат

и ме разкъса безнадежден страх —

от рай, животът ми прерасна в ад.

А по-нататък всичко бе съдба —

тя в доживотен брак ни съчета!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.